ปกติทานยาคุมมาตลอด 3-4 ปีค่ะ แต่เพิ่งหยุดยาไปเมื่อเดือนที่ผ่านมาเพราะไปฉีดวัคซีน แล้วปัจจุบันประจำเดือนยังไม่มาเลยค่ะ ช่วงที่ไข่ตกเป็นตกขาวสีน้ำตาลออกมาด้วย มีเพศสัมพันธ์กับแฟนแบบป้องกันด้วยถุงยางอนามัยเมื่อประมาณต้นเดือนมิ.ย.และล่าสุดเมื่อ 3 วันก่อน แบบนี้ผิดปกติมั้ยค่ะแล้วจะทานยาคุมต่อต้องรอประจำเดือนมาก่อนหรือว่าทานได้เลยคะ ?
สวัสดีค่ะ หลังจากหยุดทานยาคุมกำเนิด อาจต้องรอนาน 4-6 สัปดาห์ จึงจะมีประจำเดือนมา บางรายก็อาจมาช้าหรือเร็วกว่านี้ได้ค่ะ อย่างไรก็ตาม หลังจากหยุดทานยาคุม หากได้มีเพศสัมพันธ์ ก็อาจมีโอกาสตั้งครรภ์ได้ แต่หากได้ใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อยอยู่ค่ะทั้งนี้ หากต้องการจะเริ่มทานยาคุมกำเนิดใหม่ ก็สามารถเริ่มทานได้เลย เพียงแต่ในช่วง 7 วันแรกที่ทานยาคุม ก็ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะ และหลังจากที่ทานยาคุมจนหมดแผง ก็ควรจะมีประจำเดือนมา หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ